Падаецца, што перашкаджае Беларусі мець моцную зборную ў гэтым, паводле выразу спартовага каментатара Уладзіміра Навіцкага, усеагульна любімым відзе спорту, на які выдаткоўваюцца вялікія грошы, у тым ліку і з бюджэту краіны? Прэзідэнт штогод праводзіць калядныя хакейныя турніры, яшчэ некаторыя іншыя спаборніцтвы, дзе, як правіла, перамагае са сваімі сябрамі. Мікалай, ягоны нашчадак (ці, як яшчэ яго называюць кітайцы, “залаты прынц”) са сваёй дружынай перманентна становіцца пераможцам турніраў “Залатая шайба”. Карацей, увага да хакея ў нас на самым высокім узроўні і пры самым высокім спрыянні. Дык чаму ж дарослы хакей у нас на такім, мякка кажучы, не самай лепшай якасці?